**Predlog**

Na osnovu člana 10 Zakona o kulturi ("Službeni list Crne Gore", br. 049/08, 16/11, 40/11, 38/12), člana 38 stav 1 tačka 4 Zakona o lokalnoj samoupravi ("Službeni list CG", broj 02/18, 34/19, 38/20, 50/22 i 84/22) i člana 53 stav 1 tačka 4 Statuta Opštine Tuzi ("Sl. list CG-opštinski propisi br. 24/19, 05/20, 51/22, 55/22), Skupština opštine Tuzi, na sjednici održanoj dana \_\_\_\_\_\_\_2022. godine, donijela je

ODLUKU

o usvajanju Programa razvoja kulture Opštine Tuzi za period od 2023-2027. godine

Član 1

Usvaja se Program razvoja kulture Opštine Tuzi za period 2023-2027. godine (u daljem tekstu: Program razvoja kulture Opštine Tuzi).

Član 2

Sastavni dio ove Odluke je Program razvoja kulture Opštine Tuzi.

Član 3

O realizaciji Programa staraće se Sekretarijat za lokalnu samoupravu opštine Tuzi.

Član 4

Ova Odluka stupa na snagu osmog dana od dana objavljivanja u "Službenom listu Crne Gore-Opštinski propisi".

Broj: 02-030/22-

Tuzi, \_\_\_.12.2022.godine

**SKUPŠTINA OPŠTINE TUZI**

**PREDSJEDNIK,**

Fadil Kajoshaj

**O b r a z l o ž e n j e**

**Pravni osnov:**

Donošenje Odluke o usvajanju Programa razvoje kulture Opštine Tuzi za period 2023-2027. godine sadržano je u članu 38 stav 1 tačka 4 Zakona o lokalnoj samoupravi ("Službeni list CG" br. 02/18, 34/19 i 38/20), kojim je propisano da Skupština donosi planove i programe razvoja za pojedine oblasti. Članom 10 stav 1 Zakona o kulturi ("Službeni list Crne Gore", br. 049/08, 16/11, 40/11, 38/12), propisano je Opštinski program sadrži: dugoročne potrebe lokalnog stanovništva i subjekata iz oblasti kulture, razvojne prioritete, dinamiku realizacije i organizacione, finansijske i administrativne mjere za njegovo ostvarivanje.dok je stavom 2 istog zakona propisano da Program iz stava 1 ovog člana donosi skupština opštine, u skladu sa Nacionalnim programom, za period od pet godina. Članom 53 stav 1 tačka 4 Statuta opštine Tuzi("Službeni list CG - Opštinski propisi", br.24/19, 005/20) propisano je da Skupština donosi planove i programe razvoja za pojedine oblasti.

**Razlozi za donošenje:**

Program kao strateški plan inicira uspostavljanje novog sistema kulture u nadležnosti opštine, kao i promjene i inovacije unutar oblasti kulture.

**Sadržaj Programa:**

1. **Uvodna polazišta i normativni okvir**

Planiranje razvoja kulture na opštinskom nivou određeno je s jedne strane lokalnim okolnostima i resursima, a sa druge strane civilizacijskim opredjeljenjem da kultura u savremenosti može da predstavlja jedan od najvažnijih faktora društvenog i ekonomskog razvoja grada.

**2.Metodologija izrade Programa razvoja kulture Opštine Tuzi**

Rad na izradi dokumenta metodološku osnovu je imao u primjeni savremenih načela menadžmenta u kulturi, politika kulturnog razvoja i lokalnih kulturnih politika, koncepta i teorije kreativnih gradova uz primjenu metodologije izrade strateških planova u kulturi.

**Program sadrži:**

1. **Programski aspekti**
2. **Strateška analiza i modeli finansiranja**
3. **Otvorena forma Upitnika**
4. **Nadležnosti Opštine Tuzi u oblasti kulture – normativni, organizacioni i finansisjki aspekti**
5. **Strateška analiza sistema kulture u Opštini Tuzi**
6. **Program razvoja kulture Opštine Tuzi 2023–2027.**

O realizaciji Programa staraće se Sekretarijat za lokalnu samoupravu opštine Tuzi.

Ova Odluka stupa na snagu osmog dana od dana objavljivanja u "Službenom listu Crne Gore-Opštinski propisi".